নিজের বউদিকে শ্লীলতাহানি করতে গিয়েছিলেন। বউদি বাধা দেওয়ায় তাঁকে খুন করার অভিযোগ উঠল এক সিভিক ভলেন্টিয়ারের বিরুদ্ধে। শনিবার ভোররাতে বাড়ির তিনতলা থেকে উদ্ধার হল ওই গৃহবধূর ঝুলন্ত দেহ। ঘটনাস্থল মহিষাদল থানার পূর্ব শ্রীরামপুর গ্রামে। মৃত গৃহবধূর নাম মিতালি সর্দার।
মৃত গৃহবধূর বাপের বাড়ি মহিষাদল থানার বাসুলিয়া গ্রামে। মিতালির বাপের বাড়ির অভিযোগ, দেওর তাপস প্রায়ই বউদিকে একা পেয়ে শ্লীলতাহানির চেষ্টা করত। মিতালি লজ্জায় কাউকে বলতে পারেননি। মৃতার বাপের বাড়ির লোকেদের আরও অভিযোগ, শনিবার মিতালির স্বামী বাড়িতে ছিলেন না। সেই সুযোগে তাপস বউদির শ্লীলতাহানির চেষ্টা করে। বাধা দেওয়ায় সরাসরি খুন করা হয় তাঁকে।

এই বিষয়ে অন্যান্য খবর

অন্ধকার রাস্তা দিয়ে যাচ্ছিলেন প্রতিবন্ধী তরুণী! তখনই মর্মান্তিক পরিণতি হল তাঁর
দাদার অপরাধে বোনকে গণধর্ষণের নির্দেশ, ১৬ বছরের কিশোরীকে নির্মম অত্যাচার
একা পেয়ে মহিলাকে গণধর্ষণ করল তিন যুবক! তার পরেও থামল না অত্যাচার


তাপস সর্দার মহিষাদল থানায় সিভিক ভলেন্টিয়ারের কাজ করে। মৃত গৃহবধূর বাপের বাড়ি থেকে তাপস সর্দার ও অন্যদের বিরুদ্ধে অভিযোগ জানানো হয়েছে থানায়। দেহটি উদ্ধারের পর তা ময়নাতদন্তের জন্য হলদিয়া মহকুমা হাসপাতালে পাঠানো হয়েছে। তদন্ত শুরু করেছে মহিষাদল থানার পুলিশ। মিতালির শ্বশুরবাড়ির লোকজন পলাতক বলে জানা গিয়েছে।